تاند: ( پنجشنبه، د کب پینځمه) د افغانستان په شمالي ولايتونو تخار او کندوز کې نن د څو پېښو پر مهال د ۲ ښځینه وو په ګډون ۸ روغتیايي کارکوونکي وژل شوي دي۔

د راپورونو په اساس، نن سهار په کندوز کې د دوو مېرمنو په ګډون د واکسیناسیون ۷ کارکوونکي د ناپېژنده وسله‌والو له خوا ووژل شول۔

د سرچینو په وینا، د تخار مرکز تالقان ښار اړوند «شهید څلور لاره» کې هم یو روغتیایي کارکوونکی، چې نجیب‌الله نومېده نن د ناڅرګندو وسله والو په ډزو وژل شوی دی۔

تراوسه کومې ډلې د دې پېښو مسوولیت نه دی منلی۔

طالب چارواکو هم په دې اړه څه نه دي ويلي